Norske soldater slapp fra veibombe med kuttskader
- En av dem lå på sykehus til observasjon over natten, men ble skrevet ut i morges. De andre ble dimittert fra sykehuset allerede i går kveld. Men de er selvfølgelig rystet etter en slik opplevelse, sier kommunikasjonssjef John Espen Lien ved Forsvarets operative hovedkvarter (FOH) til VG Nett. Etter flere timer på veien, var de norske soldatene bare 2,5 mil fra målet - den internasjonale flyplassen i Kabul - da en voldsom eksplosjon rammet kolonnen torsdag kveld. - Det var en kraftig eksplosjon, men soldatene slapp fra det med mindre skader, blant annet kuttskader. De var i så god form at alle kunne stå på bena selv etter angrepet, sier Lien.De fire skadede norske soldatene satt alle sammen i et pansret SISU-kjøretøy, som fungerer som ambulanse og evakueringskjøretøy ambulansekjøretøyet som lå omtrent midt i kolonnen. Etter eksplosjonen ble de fraktet til et amerikansk feltsykehus på den enorme amerikanske basen Bagram, om lag fem mil utenfor Kabul.Det var en syv kjøretøyer stor kolonne med totalt 26 norske soldater som var på vei fra Mazar-e Sharif for å levere pansrede IVECO-kjøretøyer i Kabul da angrepet skjedde. Kolonnen kjørte hovedveien mellom Nord-Afghanistan og den afghanske hovedstaden, og veibomben gikk av omtrent midtveis på strekningen mellom Kabul og den amerikanske Bagram-basen. Dette er en strekning med stor trafikk, og det passerer ofte kjøretøyer fra ISAF-styrkene.De siste årene har oppdraget til hoveddelen av den norske styrken i Afghanistan blitt kraftig endret - fra kampoperasjoner til et langt større fokus på opplæring av afghanske sikkerhetsstyrker. I høst trakk de siste norske soldatene seg ut av Faryab-provinsen. Selv om soldatene er i langt færre skuddvekslinger enn tidligere, understreker Lien at oppdraget i Afghanistan er langt fra ufarlig. - Vi må ta med i beregningen at noe som dette kan skje hver gang vi er utenfor leir i Afghanistan, og vi må ta alle forbehold når vi planlegger oppdragene, uansett hva vi skal ut på, sier han. Alle de 27 soldatene som var med i kolonnen får nå tilbud om oppfølging av Forsvaret. - De får tilbud om hjelp og støtte for å bearbeide det som skjedde. Det er selvfølgelig en dramatisk hendelse, både for de som ble skadet og de andre som opplevde angrepet, sier Lien.
Alle de norske soldatene som ble skadet av veibomben i Afghanistan i går, er nå ute av sykehus.